## TRAM d’Alacant amplia el seu servici per a facilitar l’assistència als focs artificials del passeig volat del moll de Llevant

*** L’estació de Mercado serà l’estació més pròxima a la zona en la qual s’oferirà l’espectacle pirotècnic a la mitjanit
* Des de Luceros eixiran 12 circulacions després de l’esdeveniment cap a Sant Vicent del Raspeig, El Campello i Plaza La Coruña**

TRAM d’Alacant prolonga el seu servici per a facilitar als alacantins i visitants l’assistència en transport públic a l’espectacle pirotècnic que té lloc cada nit, entre el 25 i el 29 de juny, enguany en el passeig volat del moll de Llevant.

El fet que no es disparen els focs artificials des de la platja del Cocó, com ha sigut habitual en els últims anys, fa que l’estació més pròxima a la zona siga la de Mercado.

D’esta manera, Ferrocarrils de la Generalitat Valenciana (FGV) ha previst, a partir de dimecres, una prolongació de l’horari regular de tramvies per a facilitar l’accés a la zona des de la qual es llancen els castells de focs artificials a la mitjanit.

Per a això, des de la capçalera de tres línies tramviàries, Luceros, partiran, estos dies, unitats amb destinació a Sant Vicent del Raspeig (línia 2), El Campello (línia 3) i Plaza La Coruña (línia 4).

Els tramvies addicionals circularan fins a l’estació de Luceros abans del llançament dels castells de focs artificials, i, a partir de la 00:45 hores i fins a les 02:15 hores, hi haurà quatre trens des de Luceros a Sant Vicent, quatre a El Campello i quatre més a Plaza La Coruña per a facilitar l’accés i la retirada als qui vulguen gaudir de les sessions del concurs internacional de focs artificials.

Per a més informació sobre els servicis, els usuaris poden consultar els horaris de pas en les estacions i parades del TRAM, en el telèfon d’informació d’atenció al client (900 72 04 72), així com en la pàgina web www.tramalacant.es, xarxes socials i l’app oficial de TRAM d’Alacant.

Fecha: 23/06/2025